|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅՈՒՆ, ԱՊՐԻԼ-ՀՈՒՆԻՍ, 2018 ԹՎԱԿԱՆ** |
|  |
|  |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄ |
|  |



**ՆԱԽԱԲԱՆ**

2018 թվականի երկրորդ եռամսյակում Հայաստանի Հանրապետությունում Արդյունահանող ճյուղերի թափանցիկության նախաձեռնության (ԱՃԹՆ) իրականացման աշխատանքներն առավելապես ուղղված են եղել 2018թ. ԱՃԹՆ-ի զեկույցի կազմման նպատակով պետական մարմինների և արդյունահանող կազմակերպությունների կողմից ներկայացվող հաշվետվությունների ձևաչափերը մշակելուն և դրանց իրավական կարգավիճակ շնորհելուն, ինչպես նաև իրական սեփականատերերի բացահայտմանն ուղղված իրավական ակտերի նախագծերի մշակմանը, որոնք միտված են 2020թ. հունվարի 1-ի դրությամբ հանրության համար հասանելի առցանց իրական սեփականատերերի ռեգիստր ունենալուն:

Բացի այդ, հանքարդյունաբերության գործունեության թափանցիկության ոլորտում գրանցվեց զգալի առաջընթաց. համաձայն ԱՃԹՆ-ի համապատասխանեցման շրջանակներում ընդունված իրավական ակտերով սահմանված պահանջների՝ Էներգետիկ ենթակառուցվածների և բնական պաշարների նախարարության կողմից հրապարակվեցին մետաղական հանքաքար արդյունահանող կազմակերպությունների հետ կնքված ընդերքօգտագործման պայմանագրերը, ինչպես նաև ԱՃԹՆ-ի ստանդարտով սահմանված՝ օգտակար հանածոյի արդյունահանման և օգտակար հանածոների արդյունահանման նպատակով ընդերքի երկրաբանական ուսումնա­սիրության մասով գործունեության վերաբերյալ տեղեկատվությունը:

Կառավարության կազմում կատարված փոփոխությունների արդյունքում ԲՇԽ-ի կազմում տեղի ունեցան փոփոխություններ:

Հաշվետու ժամանակահատվածում իրականացվել են նաև հանրային իրազեկման բարձրացման մի շարք միջոցառումներ, ինչպես նաև սկսվել են Հայաստանի ԱՃԹՆ-ի կայքի բովանդակության մշակման աշխատանքները:

Համաձայն ԱՃԹՆ-ի խորհրդի կողմից Հայաստանի համար սահմանված վերջնաժամկետի՝ հաշվետու ժամանակահատվածում ԲՇԽ-ի կողմից հաստատվեց և հրապարակվեց 2017թ. ԱՃԹՆ-ի տարեկան հաշվետվությունը: Հաշվետվության մեջ ի մի են բերված անցյալ տարվա ընթացքում Հայաստանում ԱՃԹՆ-ի ներդրմանն ուղղված աշխատանքները:

Ականջալուր լինելով ՀՀ ԱՃԹՆ ԲՇԽ-ի նամակ-խնդրագրին՝ ԱՃԹՆ-ի խորհուրդը որոշում է ընդունել հետաձգել Հայաստանի կողմից 2018թ. ԱՃԹՆ-ի ազգային զեկույցի հրապարակման վերջնաժամկետը՝ մինչև 2019թ. մարտի 9-ը:

*Համաձայն Հայաստանի Հանրապետության 2017-2018թթ. ԱՃԹՆ-ի աշխատանքային ծրագրի՝ ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների վերաբերյալ պետք է ներկայացվեն եռամսյակային հաշվետվություններ, որոնք հաստատվում են ՀՀ ԱՃԹՆ ԲՇԽ-ի կողմից:*

**ԻՐԱԿԱՆԱՑՎԱԾ ԱՇԽԱՏԱՆՔՆԵՐԸ՝ ԸՍՏ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՃԹՆ-Ի 2018Թ. ՎԵՐԱՆԱՅՎԱԾ ԱՇԽԱՏԱՆՔԱՅԻՆ ԾՐԱԳՐԻ**

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Մատչելի և ժամանակին տեղեկատվության ապահովում** | | | |
| **ՄԻՋՈՑԱՌՈՒՄ N 2. ՀՀ ԱՃԹՆ-ի կայքի ստեղծում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ՀՀ ԱՃԹՆ-ի կայք,  տվյալների բազաներ,  տվյալների բազաների  վերլուծության գործիքներ՝  տեղեկատվությունը  մատչելի տեսքով և  առցանց ներկայացնելու,  հարցումներ կատարելու,  տվյալներն ազատ  տեսնելու համար, առցանց  հաշվետվությունների  ներկայացման պորտալի  ձևավորում  *Վերջնաժամկետը՝* 2018թ. հունիս | Իրականացվել է | ՀՀ կառավարության  աշխատակազմ/  ԱՃԹՆ-ի  քարտուղարություն,  ընտրված  կազմակերպություն |  |
| **ՄԻՋՈՑԱՌՈՒՄ N 4. ԱՃԹՆ-ի կայքի համալրում համապատասխան տեղեկատվությամբ (հաշվետվությունների, տեսագրությունների, արձանագրությունների հրապարակում կայքում)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* կայքում հրապարակված հաշվետվություններ, տեսագրությունների, արձանագրություններ *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 5. Հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* տեղեկատվական թերթիկներ, ինֆոգրամներ, ԱՃԹՆ-ի հաշվետվություն, ԲՇԽ-ի տարեկան հաշվետվություն, տեղեկատվական տեսահոլովակներ *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 6. Հանքարդյունաբերության ոլորտի և ԱՃԹՆ-ի վերաբերյալ քարոզչության իրականացում և լուսաբանում սոցիալական ցանցերի միջոցով (YouTube, Twitter, Facebook և այլ**  **ցանցեր)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* սոցիալական ցանցերում հանքարդյունաբերության և ԱՃԹՆ-ի վերաբերյալ հրապարակված տեղեկատվություն *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 7. Հաղորդակցության ռազմավարության[[1]](#footnote-1) մշակում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* հաղորդակցության ռազմավարության նախագիծ*Վերջնաժամկետը՝*  2018թ. ապրիլ | Իրականացվել է | ԲՇԽ, Հայաստանի ամերիկյան համալսարանի պատասխանատու հանքարդունաբերության կենտրոն (ՀԱՀ ՊՀԿ), ՀՀ կառավարության  աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 8. Հաղորդակցության ռազմավարության հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* հաղորդակցության ռազմավարություն *Վերջնաժամկետը՝*  2018թ. մայիս | Չի իրականացվել | ԲՇԽ | Չի հաստատվել, քանի որ հաղորդակցության ռազմավարության վերջնական տարբերակի ներկայացումից հետո ԲՇԽ-ի նիստ չի կայացել: |
| **ՄԻՋՈՑԱՌՈՒՄ N 9. Իրազեկության բարձրացման միջոցառումների իրականացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* կլոր սեղաններ, հանդիպումներ, այդ թվում՝ ազդակիր համայնքների ներկայացուցիչների հետ, հանդիպումներ կրթական հաստատությունների հետ  *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ քարտուղարություն |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 2. ՀՀ ԱՃԹՆ-ի կայքի ստեղծում*  Հայատանում ՄԱԿ-ի զարգացման ծրագրի ներկայացուցչության հետ համագործակցության շրջանակում Հայաստանի ԱՃԹՆ-ի պաշտոնական կայքի մշակումն իրականացնում է «Հելիքս կոնսալտինգ» ՍՊԸ-ն: Հաշվետու ժամանակահատվածում ընթացել են կայքի պատրաստման աշխատանքները: Քարտուղարությունն ակտիվորեն համագործակցել է ընկերության հետ: Կայացել են 5 հանդիպումներ, որոնց արդյունքում վերջնական տեսքի են բերվել և հաստատվել են կայքի դիզայնը և կառուցվածքը, ինչպես նաև ընկերությունն իրականացրել է կայքի բովանդակության կառավարման վերաբերյալ դասընթաց քարտուղարության աշխատակիցների համար: Բացի այդ, հաշվետվությունների ձևաթղթերի հաստատումից հետո իրականացվել են ընկերությունների և պետական մարմինների կողմից առցանց ներկայացվող հաշվետվությունների մշակման աշխատանքները: Համակարգի կիրառման արդյունավետությունը բարձրացնելու նպատակով քարտուղարության կողմից առանձնակի ուշադրություն է հատկացվել ծրագրային լուծումների միջոցով տեխնիկական վրիպակները, բացթողումները և խոտանը առավելագույնս բացառելուն:  *Միջոցառում 4. ԱՃԹՆ-ի կայքի համալրում համապատասխան տեղեկատվությամբ (հաշվետվությունների, տեսագրությունների, արձանագրությունների հրապարակում կայքում)*  Հայաստանի Հանրապետության կառավարության պաշտոնական կայքի ԱՃԹՆ-ի ենթաէջը[[2]](#footnote-2) հաշվետու ժամանակահատվածում մշտապես թարմացվել է, ներկայացվել է ԱՃԹՆ-ի ներդրման աշխատանքների իրականացման վերաբերյալ տեղեկատվություն հայերեն և անգլերեն լեզուներով:  *Միջոցառում 5. Հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում*  Հաշվետու եռամսյակում կազմվել, շահագրգիռ կողմերի հետ քննարկվել և ԲՇԽ-ի կողմից հաստատվել, ապա հանրությանն է ներկայացվել Հայաստանի ԱՃԹՆ-ի 2017 թվականի տարեկան հաշվետվությունը[[3]](#footnote-3): Հաշվետվությունը էլեկտրոնային եղանակով հաստատվել է ԲՇԽ-ի խմբակցությունների կողմից և հրապարակվել է 2018թ. հունիսի 29-ին (մանրամասների համար տես Միջոցառում 41): Համաձայն ԱՃԹՆ-ի խորհրդի որոշման՝ Հայաստանը պետք է հրապարակեր Հայաստանի ԱՃԹՆ-ի 2017 թվականի տարեկան հաշվետվությունը մինչև 2018թ. հուլիսի 1-ը:  *Միջոցառում 6. Հանքարդյունաբերության ոլորտի և ԱՃԹՆ-ի վերաբերյալ քարոզչության իրականացում և լուսաբանում սոցիալական ցանցերի միջոցով (YouTube, Twitter, Facebook և այլ ցանցեր)*  Շարունակվել են պարբերաբար թարմացվել Facebook[[4]](#footnote-4), YouTube[[5]](#footnote-5) և Twitter[[6]](#footnote-6) ցանցերում ստեղծված Հայաստանի ԱՃԹՆ-ի էջերը, որոնցում հրապարակվում է ԱՃԹՆ-ի ներդրման և ոլորտի վերաբերյալ տեղեկատվություն՝ ապահովելով դրա հասանելիությունը լայն հանրության համար:  *ՀՀ ԱՃԹՆ ԲՇԽ-ի քաղաքացիական հասարակության խմբակցությունը ՀՀ ԱՃԹՆ-ի 2017-2018թթ. աշխատանքային ծրագրի 6-րդ միջոցառման անվանման («Հանքարդյունաբերության ոլորտի և ԱՃԹՆ-ի վերաբերյալ քարոզչության իրականացում և լուսաբանում սոցիալական ցանցերի միջոցով») հետ կապված՝ դիտարկում է ներկայացրել. այն է՝ հետագայում տարակարծիք մեկնաբանություններից խուսափելու նպատակով ամրագրել, որ այս միջոցառումն իր մեջ ներառում է զուտ ոլորտի վերաբերյալ հասարակության լայն շրջանակների մոտ իրազեկվածության մակարդակի բարձրացում, նրանց շրջանում խնդիրների ճիշտ պատկերացում և գնահատում:*  ԱՃԹՆ-ի համապատասխանեցման շրջանակներում օրենսդրական փոփոխությունների արդյունքում Էներգետիկ ենթակառուցվածների և բնական պաշարների նախարարությունը հրապարակել է մետաղական հանքաքար արդյունահանող կազմակերպությունների հետ կնքված ընդերքօգտագործման պայմանագրերը[[7]](#footnote-7), ինչպես նաև ներկայացվել է օգտակար հանածոյի արդյունահանման մասով և օգտակար հանածոների արդյունահանման նպատակով ընդերքի երկրաբանական ուսումնասիրության մասով գործունեության վերաբերյալ տեղեկատվություն[[8]](#footnote-8)՝ այդպիսով իրականացնելով ԱՃԹՆ-ի ստանդարտի 2-րդ պահանջը:  *Միջոցառում 7. Հաղորդակցության ռազմավարության մշակում*  *Միջոցառում 8. Հաղորդակցության ռազմավարության հաստատում*  Երևանում բրիտանական դեսպանատան ֆինանսավորմամբ իրականցվող ծրագրի շրջանակներում ապրիլի 30-ին ՀԱՀ ՊՀԿ-ն Հայաստանի ԱՃԹՆ-ի քարտուղարությանը ներկայացրեց հանրային հաղորդակցության ռազմավարության լրամշակված նախագիծը, որը շրջանառվել է ԲՇԽ-ի անդամների միջև մայիսի 7-ին: ԲՇԽ-ի անդամները նախագծի վերաբերյալ պետք է կարծիքներ տրամադրեին մինչև մայիսի 21-ը, և տրված ժամանակահատվածում կարծիքներ չեն ստացվել: Հանրային հաղորդակցության ռազմավարության վերջնական նախագիծը կներկայացվի ԲՇԽ-ի հաստատմանը առաջիկա ԲՇԽ-ի նիստի ընթացքում:  *Միջոցառում 9. Իրազեկության բարձրացման միջոցառումների իրականացում*  Հաշվետու եռամսյակում Երևանում բրիտանական դեսպանատան ֆինանսավորմամբ իրականցվող ծրագրի շրջանակներում Մեդիա նախաձեռնությունների կենտրոնի կողմից կազմակերպվել են դասընթացներ պետական մարմինների և համայնքների (ապրիլի 26-27) ներկայացուցիչների, ինչպես նաև լրագրողների և քաղաքացիական հասարակության կազմակերպությունների (մայիսի 16-17) համար: «Հանքարդյունաբերության թափանցիկությունը հանրային օրակարգում» ընդհանրական խորագիրը կրող դասընթացների ընթացքում Հայաստանի ԱՃԹՆ-ի քարտուղարության փորձագետները ներկայացրել են ԱՃԹՆ-ն, ԱՃԹՆ-ի ներդրման աշխատանքները Հայաստանում, թափանցիկության, հրապարակայնության պահանջը ԱՃԹՆ-ի ստանդարտում և ԱՃԹՆ-ին համապատասխանեցման շրջանակներում կատարված օրենսդրական փոփոխությունները: Լրագրողների և քաղաքացիական հասարակության կազմակերպությունների համար նախատեսված դասընթացում ԲՇԽ-ի քաղաքացիական հասարակության խմբակցության անդամ Արթուր Գրիգորյանը ներկայացրել է ԱՃԹՆ ԲՇԽ-ի աշխատանքը:Պետական մարմինների և համայնքների ներկայացուցիչների հանդիպման ժամանակ ներկայացվել են նաև նրանց կողմից ներկայացվելիք ԱՃԹՆ-ի հաշվետվությունների ձևաչափերը, որոնց շուրջ ծավալվել են նաև աշխատանքային քննարկումներ: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Իրական սեփականատերերի բացահայտման ճանապարհային քարտեզի մշակում** | | | |
| **ՄԻՋՈՑԱՌՈՒՄ N 12. Ճանապարհային քարտեզի նախագծի հանրային քննարկումներ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ճանապարհային քարտեզի նախագծի հրապարակում, հանդիպումներ  *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 14.1. Իրական սեփականատերերի բացահայտման միջգերատեսչական աշխատանքային խմբի (ԱԽ) ստեղծում և օրենսդրական փաթեթի մշակման համար հանդիպումների իրականացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* միջգերատեսչական  աշխատանքային խումբ,  հանդիպումներ  *Վերջնաժամկետը՝* 2018թ. մարտ-մայիս | Ընթացիկ | ՀՀ կառավարության աշխատակազմ/ ԱՃԹՆ-ի քարտուղարություն, ԲՇԽ, ԱԽ |  |
| **ՄԻՋՈՑԱՌՈՒՄ N 14.2. Իրական սեփականատերերի բացահայտման օրենսդրական փաթեթի շրջանառում և ներկայացում ՀՀ կառավարություն, այնուհետև ՀՀ Ազգային ժողով** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* իրական սեփականատերերի բացահայտման օրենսդրական փաթեթ  *Վերջնաժամկետը՝* 2018թ. մայիս-հոկտեմբեր | Ընթացիկ | ՀՀ կառավարության աշխատակազմ/ ԱՃԹՆ-ի քարտուղարություն, ԲՇԽ, ԱԽ |  |
| **ՄԻՋՈՑԱՌՈՒՄ N 14.3. Իրական սեփականատերերի բացահայտման օրենսդրական փաթեթի քննարկումներ շահագրգիռ կողմերի հետ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* հանդիպումներ  *Վերջնաժամկետը՝* 2018թ. ապրիլ-հոկտեմբեր | Ընթացիկ | ՀՀ կառավարության աշխատակազմ/ ԱՃԹՆ-ի քարտուղարություն, ԲՇԽ, ԱԽ |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 14.1. Իրական սեփականատերերի բացահայտման միջգերատեսչական աշխատանքային խմբի (ԱԽ) ստեղծում և օրենսդրական փաթեթի մշակման համար հանդիպումների իրականացում*  Հաշվետու ժամանակահատվածում միջգերատեսչական աշխատանքային խումբն անցկացրել է չորս հանդիպում: Էներգետիկ ենթակառուցվածքների և բնական պաշարների նախարարության և Արդարադատության նախարարության ներկայացուցիչների կողմից մշակվել են Ընդերքի մասին օրենսգրքում, «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքում և Քրեական օրենսգրքում լրացումներ և փոփոխություններ կատարելու նախագծերը, որոնք ներկայացվել են աշխատանքային խմբի քննարկմանը: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **ՀՀ իրավական դաշտի ուսումնասիրություն, ԱՃԹՆ-ին անհամապատասխանությունների և բացերի բացահայտում** | | | |
| **ՄԻՋՈՑԱՌՈՒՄ N 16. Օրենսդրության ուսումնասիրություն, բացերի բացահայտում, դրանց վերացմանն ուղղված առաջարկությունների ներկայացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* հաշվետվություն, գործողությունների պլան *Վերջնաժամկետը՝* 2018թ. մայիս | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն, ՀԱՀ ՊՀԿ |  |
| **ՄԻՋՈՑԱՌՈՒՄ N 17. Հաշվետվության և գործողությունների պլանի ներկայացում ԲՇԽ-ին** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* 2018թ. մայիս | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն, ՀԱՀ ՊՀԿ |  |
| **ՄԻՋՈՑԱՌՈՒՄ N 18. ԲՇԽ-ի կողմից հաշվետվության և գործողությունների պլանի քննարկում և հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* հաշվետվություն, գործողությունների պլան  *Վերջնաժամկետը՝* 2018թ. հունիս | Չի իրականացվել | ԲՇԽ | Հաշվետվության վերաբերյալ դիտարկումները լրամշակման նպատակով ներկայացվել են ՀԱՀ ՊՀԿ-ին: |
| **ՄԻՋՈՑԱՌՈՒՄ N18.1. ԱՃԹՆ-ի հետագա զեկույցներում ֆինանսական հոսքերը ծրագրերի (յուրաքանչյուր արդյունահանման թույլտվության) մակարդակով ներկայացման հնարավորությունների վերաբերյալ ուսումնասիրություն և այդ, ինչպես նաև ԱՃԹՆ-ի առաջին զեկույցի առաջարկությությունների իրականացման համար ճանապարհային քարտեզի մշակում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* ուսումնասիրություն, ճանապարհային քարտեզ  *Վերջնաժամկետը՝* 2018թ. հունիս-նոյեմբեր | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն, Անկախ ադմինիստրատոր |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 16. Օրենսդրության ուսումնասիրություն, բացերի բացահայտում, դրանց վերացմանն ուղղված առաջարկությունների ներկայացում*  *Միջոցառում 17. Հաշվետվության և գործողությունների պլանի ներկայացում ԲՇԽ-ին*  Երևանում բրիտանական դեսպանատան ֆինանսավորմամբ իրականցվող ծրագրի շրջանակներում ՀԱՀ ՊՀԿ-ի կողմից մայիսի 7-ին ներկայացվել է ԱՃԹՆ-ի օրենսդրական և ինստիտուցիոնալ վերլուծության նախագիծը: Նախագծում ընդգրկված է նաև պատասխանատու հանքարդյունաբերության որոշակի խնդիրների վերաբերյալ նախնական ճանապարհային քարտեզը: Նախագիծը շրջանառվել է ԲՇԽ-ի անդամների միջև, ինչպես նաև ԱՃԹՆ-ի քարտուղարության կողմից ուղարկվել է կարծիքի 15 գերատեսչությունների (նախարարություններ, մարզպետարաններ, Կենտրոնական բանկ, Բարձրաստիճան պաշտոնատար անձանց էթիկայի հանձնաժողով): ԱՃԹՆ-ի քարտուղարության, ԲՇԽ-ի և գերատեսչությունների ներկայացված առաջարկությունները և դիտողությունները տրամադրվել են ՀԱՀ ՊՀԿ-ին՝ նախագիծը լրամշակելու նպատակով:  Հաշվետու եռամսյակում ընդունվել է ՀՀ կառավարության 2018թ. հունիսի 8-ի «Ընդերքօգտագործման հետ կապված գործունեության վերաբերյալ օգտակար հանածոյի արդյունահանման և օգտակար հանածոների արդյունահանման նպատակով ընդերքի երկրաբանական ուսումնասիրության մասով գործունեության վերաբերյալ տեղեկատվությունը հրապարակելու կարգը, ժամկետները և ձևերը, մետաղական օգտակար հանածոյի արդյունահանման թույլտվություն ստացած ընդերքօգտագործողների գործունեության վերաբերյալ հրապարակային հաշվետվությունը ներկայացնելու կարգը, ժամկետները և ձևերը, ինչպես նաև պետական մարմինների ցանկը սահմանելու մասին» N 666-Ն որոշումը, որով մասնավորապես հաստատվել են ԱՃԹՆ-ի համապատասխանեցման շրջանակներում օրենսդրական փոփոխություններից[[9]](#footnote-9) բխող ԱՃԹՆ-ի հաշվետվությունների ձևաչափերը, հաշվետվությունների ներկայացման, ինչպես նաև պայմանագրերի և թույլտվությունների մասին ընդհանուր տեղեկությունների հրապարակման կարգերը: Համաձայն որոշմամբ սահմանված կարգի՝ մետաղական օգտակար հանածո արդյունահանող ընդերքօգտագործողները և պետական մարմինները մինչև ս.թ. օգոստոսի 1-ը պետք է էլեկտրոնային եղանակով ներկայացնեն հրապարակային հաշվետվություններ:  *Միջոցառում 18. ԲՇԽ-ի կողմից հաշվետվության և գործողությունների պլանի քննարկում և հաստատում*  ԱՃԹՆ-ի օրենսդրական և ինստիտուցիոնալ վերլուծության նախագիծը մայիսի 7-ին տրամադրվել է ԲՇԽ-ի անդամներին՝ մինչև մայիսի 23-ը կարծիքներ ներկայացնելու վերջնաժամկետով: ԱՃԹՆ-ի օրենսդրական և ինստիտուցիոնալ վերլուծության նախագծի վերաբերյալ ԱՃԹՆ-ի քարտուղարության, ԲՇԽ-ի և շահագրգիռ գերատեսչությունների ներկայացված առաջարկությունները և դիտողությունները տրամադրվել են ՀԱՀ ՊՀԿ-ին հունիսի 25-ին: Միջոցառման ժամանակին չկատարումը պայմանավորված է գերատեսչությունների կարծիքների ուշ ներկայացման հետ:  *Միջոցառում 18.1. ԱՃԹՆ-ի հետագա զեկույցներում ֆինանսական հոսքերը ծրագրերի (յուրաքանչյուր արդյունահանման թույլտվության) մակարդակով ներկայացման հնարավորությունների վերաբերյալ ուսումնասիրություն և այդ, ինչպես նաև ԱՃԹՆ-ի առաջին զեկույցի առաջարկությությունների իրականացման համար ճանապարհային քարտեզի մշակում*  Համաձայն ԱՃԹՆ-ի միջազգային խորհրդի որոշման արդեն 2018 թվականը ընդգրկող Հայաստանի ԱՃԹՆ-ի զեկույցում (պատրաստվելու և հրապարակվելու է 2019 թվականին) հարկերի և վճարների հոսքերը հնարավորինս պետք է ներկայացվեն ապագրեգացված՝ ոչ թե ընկերությունների, այլ ծրագրերի մակարդակով:Իրավական և ինստիտուցիոնալ առումով դրանց տեղայնացումը ապահովելու նպատակով հաշվետու ժամանակահատվածում քարտուղարության կողմից իրականացվել են ԱՃԹՆ-ի ուղեցույցների և առաջարկություններ ներառող այլ փաստաթղթերի ուսումնասիրություն: Ներկայում ընթանում են քննարկումներ համապատասխան գերատեսչության (Ֆինանսների նախարարություն) ներկայացուցչի հետ՝ պահանջի կատարման ուղղությամբ աշխատանքներն առավել արդյունավետ կազմակերպելու նպատակով: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Լավագույն միջազգային փորձի ուսումնասիրություն և ԱՃԹՆ-ին և պատասխանատու հանքարդյունաբերության լավագույն միջազգային փորձին համապատասխանեցման ճանապարհային քարտեզի մշակում** | | | |
| **ՄԻՋՈՑԱՌՈՒՄ N 20. Ճանապարհային քարտեզի մշակում միջազգային փորձի ուսումնասիրության նպատակով** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ճանապարհային քարտեզ *Վերջնաժամկետը՝* 2018թ. մայիս | Ընթացիկ | ԲՇԽ-ի աշխատանքային խումբ, ՀՀ կառավարության աշխատակազմ/ ԱՃԹՆ-ի քարտուղարություն, ՀԱՀ ՊՀԿ |  |
| **ՄԻՋՈՑԱՌՈՒՄ N 21. Ճանապարհային քարտեզի հաստատում ԲՇԽ-ի կողմից** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* գործողությունների պլան, բյուջե  *Վերջնաժամկետը՝* 2018թ. մայիս | Չի իրականացվել | ԲՇԽ | ԲՇԽ-ի կազմի փոփոխությունների պատճառով համապարփակ ճանապարհային քարտեզի մշակման աշխատանքները հետաձգվել են: |
| **ՄԻՋՈՑԱՌՈՒՄ N 23. Մասնակցություն ոլորտին վերաբերող քաղաքականության մշակմանը** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ներգրավում, կարծիքի ներկայացում *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 20. Ճանապարհային քարտեզի մշակում միջազգային փորձի ուսումնասիրության նպատակով*  ԱՃԹՆ-ի օրենսդրական և ինստիտուցիոնալ դաշտի վերաբերյալ ուսումնասիրությունը ՀԱՀ ՊՀԿ-ի կողմից ներկայացվել է մայիսի 7-ին: Ուսումնասիրության շրջանակներում քննվել են պատասխանատու հանքարդյունաբերության լավագույն միջազգային փորձին համապատասխանեցման տարրեր: Մշակվել է պատասխանատու հանքարդյունաբերության նախնական ճանապարհային քարտեզը, որի հիման վրա ԲՇԽ-ն, մասնավորապես՝ ԲՇԽ-ի պատասխանատու հանքարդյունաբերության աշխատանքային խումբը, պետք է ձեռնամուխ լինի պատասխանատու հանքարդյունաբերության համապարփակ ճանապարհային քարտեզի մշակման աշխատանքներին: ԲՇԽ-ի կազմում փոփոխությունների հետևանքով աշխատանքային խմբի աշխատանքները հաշվետու ժամանակահատվածում չեն իրականացվել:  *Միջոցառում 21. Ճանապարհային քարտեզի հաստատում ԲՇԽ-ի կողմից*  ՀԱՀ ՊՀԿ-ի կողմից ԱՃԹՆ-ի օրենսդրական և ինստիտուցիոնալ դաշտի վերաբերյալ ուսումնասիրության շրջանակներում ներկայացված պատասխանատու հանքարդյունաբերության որոշակի խնդիրների վերաբերյալ նախնական ճանապարհային քարտեզը հաշվետու ժամանակահատվածում չի ամբողջականացվել (տես՝ Միջոցառում 20):  *Միջոցառում 23. Մասնակցություն ոլորտին վերաբերող քաղաքականության մշակմանը*  Հայաստանում հանքարդյունաբերող ընկերությունների գործունեության համապատասխանությունը ոլորտը կարգավորող օրենսդրությանը, այդ թվում՝ ԱՃԹՆ-ի սկզբունքներին համախատասխանող՝ թափանցիկ և հաշվետու հանքաարդյունաբերություն կազմակերպելու նպատակով վարչապետի հանձնարարականով մինչև հուլիսի 9-ը պետք է ձևավորվի աշխատանքային խումբ: Աշխատանքային խմբի կազմում ընդգրկվելու առաջարկով ԱՃԹՆ-ի քարտուղարությունը դիմել է ԱՃԹՆ-ի բազմաշահառու խմբի քաղաքացիական հասարակության անդամներին: Աշխատանքային խմբում ներգրավվելու պատրաստակամություն են հայտնել ԲՇԽ-ի քաղաքացիական հասարակության խմբակցության անդամներ Ինգա Զարաֆյանը, Արթուր Համբարձումյանը և Հարություն Մովսիսյանը, ում թեկնածությունները ներկայացվել են Բնապահպանության և ընդերքի տեսչական մարմին: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Հայաստանի ԱՃԹՆ-ի թեկնածության կարգավիճակի ապահովում** | | | |
| **ՄԻՋՈՑԱՌՈՒՄ N 38. Դոնոր կազմակերպությունների հետ համագործակցություն** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* դոնոր կազմակերպությունների հետ հանդիպումներ  *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 40. Հայաստանի ԱՃԹՆ-ի քարտուղարության հիմնում և աշխատանքների ընթացք** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* Հայաստանի ԱՃԹՆ-ի քարտուղարություն  *Վերջնաժամկետը՝* ընթացիկ | Իրականացվել է | ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 41. ՀՀ ԱՃԹՆ ԲՇԽ-ի տարեկան հաշվետության կազմում և հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ՀՀ ԱՃԹՆ ԲՇԽ-ի տարեկան հաշվետություն  *Վերջնաժամկետը՝* 2018թ. հունիս | Իրականացվել է | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 42. ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների, գործողությունների պլանի մոնիթորինգի վերաբերյալ հաշվետվությունների կազմում (եռամսյակային, տարեկան)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* հաշվետվություններ  *Վերջնաժամկետը՝* եռամսյակը մեկ | Իրականացվել է | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն | 2018թ. առաջին եռամսյակային հաշվետվության նախագիծը չի հաստատվել ԲՇԽ-ի կողմից, քանի որ հաշվետու ժամանակահատվածում չի հրավիրվել ԲՇԽ-ի նիստ: |
| **ՄԻՋՈՑԱՌՈՒՄ N 43. Համագործակցություն ԱՃԹՆ-ի միջազգային քարտուղարության և ԱՃԹՆ-ի անդամ այլ երկրների հետ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* գրություններ, հանդիպումներ, կոնֆերանս զանգեր  *Վերջնաժամկետը՝* ընթացիկ | Ընթացիկ | ՀՀ կառավարության աշխատակազմ/ ԱՃԹՆ-ի քարտուղարություն, ԲՇԽ |  |
| **ՄԻՋՈՑԱՌՈՒՄ N 44. Մասնակցություն ԱՃԹՆ-ի խորհրդի նիստերին և կոնֆերանսների** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 45. ՀՀ ԱՃԹՆ ԲՇԽ-ի նիստերի անցկացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ՀՀ ԱՃԹՆ ԲՇԽ-ի նիստեր *Վերջնաժամկետը՝* եռամսյակը մեկ | Ընթացիկ | ՀՀ կառավարության աշխատակազմ/ ԱՃԹՆ-ի քարտուղարություն, ԲՇԽ | Իրականացվել է ԲՇԽ-ի հանդիպում առաջին փոխվարչապետ Արարատ Միրզոյանի հետ |
| **ՄԻՋՈՑԱՌՈՒՄ N 49. ԱՃԹՆ-ի անդամավճարի վճարում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* 2018թ. ապրիլ | Իրականացվել է | ՀՀ կառավարության  աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 49.1. ԲՇԽ-ի և շահագրգիռ մարմինների ներկայացուցիչների կարողությունների հզորացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* դասընթացներ, աշխատաժողովներ  *Վերջնաժամկետը՝* ընթացիկ | Ընթացիկ | ՀՀ կառավարության  աշխատակազմ/ ԱՃԹՆ-ի քարտուղարություն |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 38. Դոնոր կազմակերպությունների հետ համագործակցություն*  Մեկնարկել է Համաշխարհային բանկի դրամաշնորհային ծրագիրը, որի շրջանակներում ակնկալվում է ֆինանսավորել Հայաստանի ԱՃԹՆ-ի առաջին զեկույցի կազմումը, ԲՇԽ-ի ու ԱՃԹՆ-ի ազգային քարտուղարության կարողությունների զարգացումը, իրազեկության բարձրացման միջոցառումների իրականացումը, ինչպես նաև օժանդակություն է ցուցաբերվելու իրական սեփականատերերի բացահայտմանն առնչվող օրենսդրական փոփոխությունների նախագծերի մշակման և իրական սեփակաանտերերի ռեգիստրի ծրագրային ապահովման մշակման աշխատանքներին:  Շարունակվում են Հայաստանի ԱՃԹՆ-ի կայքի մշակման աշխատանքները, որոնք ֆինանսավորվում են Հայաստանում ՄԱԿ-ի զարգացման ծրագրի կողմից:  *Միջոցառում 41. ՀՀ ԱՃԹՆ ԲՇԽ-ի տարեկան հաշվետության կազմում և հաստատում*  Հաշվետու եռամսյակում Հայաստանի ԱՃԹՆ-ի քարտուղարության կողմից ընթացել են Հայաստանի ԱՃԹՆ-ի 2017 թվականի տարեկան հաշվետվության մշակման աշխատանքները: Նախագիծը կազմվել է՝ հիմնվելով ԱՃԹՆ-ի միջազգային քարտուղարության տիպային նմուշի վրա և որպես օրինակ օգտվելով այլ երկրների տարեկան հաշվետվություններից: Քարտուղարության կողմից մինչ հաշվետվության նախագծի մշակումը կազմվել էր հատուկ հարցաթերթ, որը տրամադրվե էր ԲՇԽ-ի խմբակցություններին՝ նախապես անհրաժեշտ տեղեկատվություն լրացնելու նպատակով, ինչը թույլ է տվել դեռևս նախագծի առաջնային տարբերակի կազմումը դարձնել առավել մասնակցային և արդյունավետ: : Տարեկան հաշվետվությունը ներառում է նախորդ տարվա՝ 2017 թվականի ընթացքում ԱՃԹՆ-ի իրականացման շրջանակներում ձեռնարկված գործողությունների ամփոփ նկարագրությունը, ԱՃԹՆ-ի պահանջներին համապատասխանության գնահատումը, ինչպես նաև աշխատանքային ծրագրում սահմանված նպատակներին հասնելու առումով գրանցված առաջընթացի գնահատականը: Բոլոր շահագրգիռ կողմերը հնարավորություն են ունեցել մասնակցելու տարեկան հաշվետվության կազմման և ԱՃԹՆ-ի իրականացման ազդեցության ուսումնասիրության գործընթացներին: Մասնավորապես, ԱՃԹՆ-ի գործընթացում ներգրավված քաղաքացիական հասարակության խմբերը և արդյունահանողները, չսահմանափակվելով բազմաշահառու խմբի անդամներով, կարծիք են տրամադրել ԱՃԹՆ-ի իրականացման վերաբերյալ, ինչն արտացոլվել է տարեկան հաշվետվության մեջ: Տարածքային կառավարման և զարգացման նախարարության կողմից տարեկան հաշվետվությունն էլեկտրոնային եղանակով տրամադրվել է նաև շահագրգիռ տեղական ինքնակառավարման մարմինների ներկայացուցիչներին, ովքեր սակայն դիտողություններ և առաջարկություններ չեն ներկայացվել:  Հաշվետվությունը էլեկտրոնային եղանակով հաստատվել է ԲՇԽ-ի խմբակցությունների կողմից և հրապարակվել է[[10]](#footnote-10) 2018թ. հունիսի 29-ին:  *Միջոցառում 42. ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների, գործողությունների պլանի մոնիթորինգի վերաբերյալ հաշվետվությունների կազմում (եռամսյակային, կիսամյակային, տարեկան)*  Հաշվետու ժամանակահատվածում ԱՃԹՆ-ի քարտուղարության կողմից մշակվել է ԱՃԹՆ-ի ներդրման աշխատանքների 2018թ. առաջին եռամսյակային հաշվետվության նախագիծը, սակայն այն չի հաստատվել ԲՇԽ-ի կողմից, քանի որ հաշվետու ժամանակահատվածում չի հրավիրվել ԲՇԽ-ի նիստ:  *Միջոցառում 45. ՀՀ ԱՃԹՆ ԲՇԽ-ի նիստերի անցկացում*  Հաշվետու ժամանակահատվածում երկրում կառավարության և ԲՇԽ-ի կազմում փոփոխությունների պատճառով ՀՀ ԱՃԹՆ ԲՇԽ-ի պաշտոնական նիստեր չեն անցկացվել: Հունիսի 8-ին տեղի է ունեցել ԲՇԽ-ի հանդիպում, որն ուներ ճանաչողական նպատակ: Միջոցառումը վարել է ՀՀ առաջին փոխվարչապետ Արարատ Միրզոյանը՝ որպես ԱՃԹՆ-ի չեմպիոն: Հանդիպման ընթացքում ներկայացվել են Հայաստանում ԱՃԹՆ-ի ներդրման ընթացիկ աշխատանքները, քննարկվել են Հայաստանի ԱՃԹՆ ԲՇԽ-ի կազմի վերանայմանն առնչվող և ԲՇԽ-ի անդամների կողմից բարձրացված այլ հարցեր:  Կառավարության փոփոխությունների արդյունքում ԲՇԽ-ի խմբակցությունները ներկայացրել են ԲՇԽ-ի նոր անդամների և այլընտրանքային անդամների թեկնածուներ: ԱՃԹՆ-ի քարտուղարության կողմից մշակվել և շրջանառվել է ՀՀ Վարչապետի «ՀՀ վարչապետի 2016 թվականի նոյեմբերի 24-ի N 1104-Ա որոշման մեջ փոփոխություններ կատարելու մասին» որոշման նախագիծը:  *Միջոցառում 43. Համագործակցություն ԱՃԹՆ-ի միջազգային քարտուղարության և ԱՃԹՆ-ի անդամ այլ երկրների հետ*  Հաշվետու ժամանակահատվածում ՀՀ կառավարության աշխատակազմի ԱՃԹՆ-ի պատասխանատուները համագործակցել են ԱՃԹՆ-ի միջազգային քարտուղարության տարածաշրջանային պատասխանատուների հետ Հայաստանում ԱՃԹՆ-ի ստանդարտի ներդրման և ԱՃԹՆ-ի զեկույցի կազմման հետ կապված մեկնաբանությունների և խորհրդատվության ստացման նպատակով: Իրականացվել է նամակագրություն ԱՃԹՆ-ի միջազգային քարտուղարության հետ անկախ ադմինիստրատորի ընտրության, հաշվետվության ձևաթղթերի, իրական սեփականատերերի բացահայտման, ծրագրային մակարդակով հաշվետվությունների ներկայացման, երկարացման նամակում արծարծված հարցերի վերաբերյալ մանրամասն պարզաբանումների, տարեկան հաշվետվության հրապարակման և մի շարք այլ հարցերի շուրջ: Ի լրումն ազգային զեկույցի երկարացման համար ուղարկված նամակին, Խորհրդի կողմից որոշման կայացման համար որպես հավելյալ տեղեկատվություն, մայիսին միջազգային քարտուղարությանն է փոխանցվել նաև կառավարության կազմի փոփոխությամբ պայմանավորված երկարացման նոր հիմքերի վերաբերյալ ԲՇԽ-ի նախագահի նամակը:  Իրական սեփականատերերի բացահայտման մասով փորձի փոխանակման նպատակով կապ է հաստատվել Ղազախստանի ԱՃԹՆ-ի ազգային համակարգողի հետ, ում կողմից տրամադրված օրենքները փոխանցվել են համապատասխան միջգերատեչական խմբի անդամներին:  *Միջոցառում 44. Մասնակցություն ԱՃԹՆ-ի խորհրդի նիստերին և կոնֆերանսների*  Հունիսի 27-30-ը Բեռլինում ԱՃԹՆ-ի միջազգային քարտուղարության կողմից կազմակերպված ԱՃԹՆ-ի խորհրդի նիստին Հայաստանից մասնակցել են ԲՇԽ-ի կառավարության խմբակցությունը ներկայացնող անդամ Վարդան Գևորգյանը, ԲՇԽ-ի արդյունահանող կազմակերպությունների խմբակցությունը ներկայացնող անդամ Արմեն Ստեփանյանը և Հայաստանի ԱՃԹՆ-ի քարտուղարության ղեկավար Լիլիա Շուշանյանը: Լիլիա Շուշանյանի և Վարդան Գևորգյանի գործուղման հետ կապված բոլոր ծախսերն իրականացվել են Համաշխարհային բանկի դրամաշնորհային ծրագրի միջոցների հաշվին:  ԱՃԹՆ-ի խորհրդի նիստի ընթացքում որոշում է ընդունվել բավարարել Հայաստանի հայցը և հետաձգել Հայաստանի կողմից 2018թ. ԱՃԹՆ-ի ազգային զեկույցի հրապարակման վերջնաժամկետը՝ մինչև 2019թ. մարտի 9-ը: Մասնավորապես, ԱՃԹՆ-ի խորհուրդը որոշել է.  ***«Հայաստանին թույլատրվում է հետաձգել զեկույցի հրապարակումը, և զեկույցի հրապարակման վերջնաժամկետը երկարացվել է մինչև 2019թ. մարտի 9-ը: Եթե 2019թ. մարտի 9-ի դրությամբ Հայաստանը չհրապարակի ԱՃԹՆ-ի զեկույցը, Հայաստանի անդամակցությունն ԱՃԹՆ-ին կկասեցվի: Կասեցումը չի վերացվի մինչև 4.8 պահանջի բավարարումը: Եթե կասեցումը ուժի մեջ մնա մեկ տարուց ավելի, ապա ԱՃԹՆ-ի խորհուրդը Հայաստանին կզրկի ԱՃԹՆ-ի անդամակցությունից»:***  ԱՃԹՆ-ի խորհրդի որոշման վերաբերյալ ԱՃԹՆ-ի խորհրդի նախագահ Ֆրեդրիկ Ռեյնֆելդտի նամակը ներկայացված է *Հավելված 1-ում:*  *Միջոցառում 49. ԱՃԹՆ-ի անդամավճարի վճարում*  Հաշվետու ժամանակահատվածում վճարվել է ԱՃԹՆ-ի տարեկան անդամավճարը (10 հազար ԱՄՆ դոլար): ԱՃԹՆ-ի գործադիր տնօրեն Յոնաս Մոբերգի՝ անդամավճարի ստացումն հավաստող նամակը ներկայացված է *Հավելված 2-ում:*  *Միջոցառում 49.1. ԲՇԽ-ի և շահագրգիռ մարմինների ներկայացուցիչների կարողությունների հզորացում*  Հաշվետու եռամսյակում Երևանում բրիտանական դեսպանատան ֆինանսավորմամբ իրականցվող ծրագրի շրջանակներում Մեդիա նախաձեռնությունների կենտրոնի կողմից կազմակերպվել են դասընթացներ պետական մարմինների և համայնքների (ապրիլի 26-27) ներկայացուցիչների, ինչպես նաև լրագրողների և քաղաքացիական հասարակության կազմակերպությունների (մայիսի 16-17)համար (մանրամասների համար տես Միջոցառում 9): | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **ԱՃԹՆ-ի ստանդարտին համապատասխան ամբողջական հաշվետվություն** | | | |
| **ՄԻՋՈՑԱՌՈՒՄ N 50. ԱՃԹՆ-ի զեկույցի նախնական ուսումնասիրություն** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* նախնական  Ուսումնասիրություն  *Վերջնաժամկետը՝* 2018թ. մարտ | Իրականացվել է ուշացումով | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն, ՀԱՀ ՊՀԿ |  |
| **ՄԻՋՈՑԱՌՈՒՄ N 53. Անկախ ադմինիստրատորի ընտրություն (մրցույթ և հաստատում)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* անկախ ադմինիստրատորի մրցույթի հայտարարություն,  մրցույթ,  անկախ ադմինիստրատորի հետ կքված պայմանագիր, ԱՃԹՆ-ի զեկույց  *Վերջնաժամկետը՝* 2018թ. ապրիլ-մայիս | Իրականացվել է | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 53.1. ԱՃԹՆ-ի զեկույցի մշակում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ԱՃԹՆ-ի զեկույց  *Վերջնաժամկետը՝* 2018թ. մայիս-օգոստոս | Ընթացիկ | Անկախ ադմինիստրատոր, ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 55. Պետական գերատեսչությունների և արդյունահանող կազմակերպությունների կողմից ԱՃԹՆ-ի զեկույցի համար ներկայացվող հաշվետվությունների ձևաչափի և հաշվետվությունների ներկայացման կարգի և ժամկետների մասին ՀՀ կառավարության որոշման նախագծի մշակում և հաստատում ԲՇԽ-ի կողմից** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* հաշվետվությունների ձևաչափի նախագիծ, ՀՀ կառավարության որոշման նախագիծ  *Վերջնաժամկետը՝* 2018թ. հունվար-ապրիլ | Իրականացվել է | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն, Անկախ ադմինիստրատոր |  |
| **ՄԻՋՈՑԱՌՈՒՄ N 55.1. ՀՀ կառավարոթյան որոշման ներկայացում ՀՀ կառավարության նիստին** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ՀՀ կառավարության որոշում  *Վերջնաժամկետը՝* 2018թ. մայիս | Իրականացվել է | ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 56. ԱՃԹՆ-ի զեկույցի համար ներկայացվող հաշվետվությունների ներկայացման վերաբերյալ ուսուցում պետական գերատեսչություններ և արդյունահանող կազմակերպությունների համար** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ուսուցում  *Վերջնաժամկետը՝* 2018թ. մայիս-հունիս | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն, ՀՀ պետական գերատեսչություններ, անկախ ադմինիստրատոր |  |
| **ՄԻՋՈՑԱՌՈՒՄ N 59. Թարգմանչական աշխատանքներ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* ընթացիկ | Ընթացիկ |  |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 50. ԱՃԹՆ-ի զեկույցի նախնական ուսումնասիրություն*  Երևանում բրիտանական դեսպանատան ֆինանսավորմամբ ՀԱՀ ՊՀԿ-ն իրականացրել է զեկույցի նախնական ուսումնասիրության աշխատանքները: 2018թ. ապրիլի 17-ին ՀԱՀ ՊՀԿ-ի կողմից ներկայացվել է նախնական ուսումնասիրության վերջնական նախագիծը, որում հաշվի են առված ԲՇԽ-ի անդամների կողմից առաջարկված որոշ շտկումներ: 2018թ. ԱՃԹՆ-ի զեկույցի կազմման նպատակով նախնական ուսումնասիրությունը հրապարակվել է ՀՀ կառավարության պաշտոնական կայքի ԱՃԹՆ-ի ենթաէջում[[11]](#footnote-11):  *Միջոցառում 53. Անկախ ադմինիստրատորի ընտրություն (մրցույթ և հաստատում)*  ԲՇԽ-ի որոշմամբ՝ անկախ ադմինիստրատորի ընտրության մրցութային հանձնաժողովում ընդգրկվել են մեկական ներկայացուցիչ ԲՇԽ-ի յուրաքանչյուր խմբակցությունից (Դավիթ Անանյան, Արմեն Ստեփանյան և Արթուր Գրիգորյան): Անկախ ադմինիստրատորի ընտրության գնահատման հանձնաժողովը հաղթող ընկերություն է ճանաչել «Էրնսթ ընդ Յանգ» (“Ernst&Young”) ՓԲԸ-ին: Համաձայն ԱՃԹՆ-ի ստանդարտի՝ բազմաշահառու խումբը պարտավոր է հաստատել անկախ ադմինիստրատորի նշանակումը: ԲՇԽ-ի խմբակցությունները էլեկտրոնային եղանակով հաստատել են անկախ ադմինիստրատորի նշանակումը՝ համաձայն ԲՇԽ-ի աշխատակարգով սահմանված կարգի:  *Միջոցառում 55. Պետական գերատեսչությունների և արդյունահանող կազմակերպությունների կողմից ԱՃԹՆ-ի զեկույցի համար ներկայացվող հաշվետվությունների ձևաչափի և հաշվետվությունների ներկայացման կարգի և ժամկետների մասին ՀՀ կառավարության որոշման նախագծի մշակում և հաստատում ԲՇԽ-ի կողմից*  Հաշվետու ժամանակահատվածում ԱՃԹՆ-ի ազգային քարտուղարության կողմից մշակված՝ պետական մարմինների և արդյունահանող կազմակերպությունների կողմից ԱՃԹՆ-ի զեկույցի համար ներկայացվող հաշվետվությունների ձևաչափերի նախագծերն էլեկտրոնային եղանակով հաստատվել են ԲՇԽ-ի խմբակցությունների կողմից՝ համաձայն ԲՇԽ-ի աշխատակարգով սահմանված կարգի:  *Միջոցառում 55.1. ՀՀ կառավարոթյան որոշման ներկայացում ՀՀ կառավարության նիստին*  Հաշվետու եռամսյակում կառավարությանը ներկայացվել և ընդունվել է ՀՀ կառավարության 2018թ. հունիսի 8-ի «Ընդերքօգտագործման հետ կապված գործունեության վերաբերյալ օգտակար հանածոյի արդյունահանման և օգտակար հանածոների արդյունահանման նպատակով ընդերքի երկրաբանական ուսումնասիրության մասով գործունեության վերաբերյալ տեղեկատվությունը հրապարակելու կարգը, ժամկետները և ձևերը, մետաղական օգտակար հանածոյի արդյունահանման թույլտվություն ստացած ընդերքօգտագործողների գործունեության վերաբերյալ հրապարակային հաշվետվությունը ներկայացնելու կարգը, ժամկետները և ձևերը, ինչպես նաև պետական մարմինների ցանկը սահմանելու մասին» N 666-Ն որոշումը:  *Միջոցառում 59. Թարգմանչական աշխատանքներ*  Հաշվետու ժամանակահատվածում ԱՃԹՆ-ի ազգային քարտուղարության կողմից կազմվել է թարգմանչական ծառայություններ մատուցելու խորհրդատվական ծառայությունների գնման տեխնիկական առաջադրանքը և ներկայացվել է ՀՀ ֆինանսների նախարարության «Արտասահմանյան ֆինանսական ծրագրերի կառավարման կենտրոն» ՊՀ-ին՝ Համաշխարհային բանկի դրամաշնորհային ծրագրի շրջանակներում թարգմանիչ վարձելու նպատակով: | | | | |

*Հավելված 1*



*Հավելված 2*

******

1. Հեռահաղորդակցության ռազմավարությունը 2017թ. մայիսի 5-ի նիստի ընթացքում վերանվանել է «Հանրային հաղորդակցության ռազմավարության»: [↑](#footnote-ref-1)
2. <http://gov.am/am/eiti/> [↑](#footnote-ref-2)
3. <http://www.gov.am/u_files/file/ardyunaberakan-cragir/Annual_Progress_Report_2017.pdf> [↑](#footnote-ref-3)
4. <https://www.facebook.com/EITIArmenia/> [↑](#footnote-ref-4)
5. <https://www.youtube.com/channel/UCx_9yOLmQCj_rwy2wYgRh6A> [↑](#footnote-ref-5)
6. <https://twitter.com/EITI_Armenia> [↑](#footnote-ref-6)
7. <http://www.minenergy.am/page/571> [↑](#footnote-ref-7)
8. <http://www.minenergy.am/page/569> [↑](#footnote-ref-8)
9. <https://www.e-draft.am/projects/602> [↑](#footnote-ref-9)
10. <http://www.gov.am/u_files/file/ardyunaberakan-cragir/Annual_Progress_Report_2017.pdf> [↑](#footnote-ref-10)
11. <http://www.gov.am/am/armeniaeiti/> [↑](#footnote-ref-11)